Hugo E. Saurén

Hugo Emil Saurén (3. kesäkuuta 1860 Helsinki – 24. syyskuuta 1927 Helsinki) oli suomalainen arkkitehti.Arkitekt Hugo Saurén död, Hufvudstadsbladet, 25.09.1927, nro 259 (2. painos), s. 3, Kansalliskirjaston digitaaliset aineistot

Saurénin vanhemmat olivat senaatinkamreeri, valtioneuvos Karl Emil Konstantin Saurén (1817–1892) ja Emelie Sofia Natalia Brummer (1833–1890).Yrjö Kotivuori, Ylioppilasmatrikkeli 1640–1852: Karl Emil Konstantin Saurén. Verkkojulkaisu 2005 <https://ylioppilasmatrikkeli.fi/henkilo.php?id=15101>. Luettu 23.9.2017. Hän suoritti arkkitehtitutkinnon 1881 ja oli sitten arkkitehtinä Yleisten rakennusten ylihallituksessa 1881–1887. Hän oli naimisissa 1885–1910 Elin Sigrid Klärichin (1865-1910) kanssa, jonka isä Frans Andreas Henrik Klärich (1816–1884) johti helsinkiläistä Tollander & Klärichin tupakkatehdasta. Saurén siirtyi tehtaan johtoon 1889 ja tehtaasta muodostettiin osakeyhtiö 1897. Tehtaan toiminta päättyi vuonna 1926.Tobakshistoria : Personer : Hugo Emil Saurén Tobakshistoria : Personer : Frans Henrik Andreas Klärich 

Saurén on haudattu Hietaniemen vanhalle hautausmaalle Helsingissä.Suomen Sukututkimusseura : Hautakirjoituksia ja hautakuvia 

 Suunnittelutöitä 
 Aavasaksan matkailumaja eli Keisarinmaja, ensimmäinen palkinto Polyteknillisen koulun arkkitehtiylioppilaille vuonna 1880 järjestetyssä suunnittelukilpailussa, valmistui 1883.
 Työväen säästöpankki, Erottajankatu 15–17, Helsinki, yhdessä Helge Ranckenin kanssa 1886
 Asuinkerrostalo "Makrilli", Korkeavuorenkatu 1 – Vuorimiehenkatu 25, Helsinki, 1888

Lähteet

Luokka:Suomalaiset arkkitehdit
Luokka:Vuonna 1860 syntyneet
Luokka:Vuonna 1927 kuolleet